
Moj muž i ja imamo zajedničku štednu knjižicu, a iznos novca, hvala Allahu, neprestano raste, tim više jer uzimamo samo onoliko koliko nam je dovoljno za osnovne životne potrebe; taj iznos nikad nije niži od vrijednosti nisaba. Na vašem sam portalu pročitala mnoge pravne decizije u vezi s obračunavanjem zekata, ali sam još uvijek zbunjena. Naime, veoma je teško za svaku plaću na kraju godine obračunati ***[zekat](https://pitajucene.com/search/zekat/questions/ "Pretraži pitanja o zekatu")***. U jednoj fetvi naveli ste da se zekat na plaću može obračunati i na taj način što će se u obzir uzeti stanje na računu onda kad se zekat izdvaja. Međutim, znači li to da će čovjek dati manje zekata nego što treba, jer je iznos na računu tokom godine varijabilan? Nekad smo zekat na ušteđevinu obračunavali tako što smo u obzir uzimali najniži iznos novca tokom godine. Je li taj način obračunavanja zekata ispravan?


* 
* 
* 
* 
* 
* 
* 

 
Kako se daje zekat na ušteđevinu?

Hvala i zahvala pripadaju Svevišnjem Allahu! Na vaše pitanje možemo odgovoriti s nekoliko aspekata.


Prvo, ***[zekat](https://pitajucene.com/search/zekat/questions/ "Pretraži pitanja o zekatu")*** se ne mora davati sve dok ***[imetak](https://pitajucene.com/search/imetak/questions/ "Pretraži pitanja o imetku")*** ne dostigne nisab i ne pregodini u čovjeka. Valja znati da se računanje vremena poništava onda kad iznos novca padne ispod vrijednosti nisaba; počinje se računati onda kad dostigne visinu nisaba.


Drugo, gotovo je nemoguće obračunavati zekat na imetak koji čovjeku pristiže s vremena na vrijeme, kao, naprimjer, plaća i tome slično. Zato je uputno da čovjek u tom slučaju sebi odredi vrijeme u kojem će izdvajati zekat na imetak koji u tom vremenu posjeduje. U tom će slučaju izdvojiti zekat navrijeme na onaj imetak koji je pregodinio u njega, a onaj imetak koji nije pregodinio zekat će obuhvatiti sljedeće godine. I ovaj je način obračunavanja zekata dozvoljen u prijekoj potrebi.


Treće, makar iznos na računu tokom godine bio varijabilan, to ne znači da će čovjek dati manje zekata nego što treba. Ako postupite onako kako smo vam preporučili, izdvojit ćete upravo onoliko zekata koliko ste dužni, jer ćete zekat dati na imetak koji je pregodinio, a sve što je preko toga nije pregodinilo i ne uzima se u obzir.


Četvrto, također je dozvoljeno da u obzir uzmete prosječan iznos novca na računu ili pak minimalan iznos, pod uvjetom da se radi o posljednjem mjesecu godine dana koju ste odredili kao mjerodavnu glede zekata, te da na temelju toga date zekat. Isto tako, dopušteno je da u obzir uzmete najniži iznos i date zekat u odnosu na njega. Pa ipak, ovdje ćemo naići na jedan problem, a to je sljedeće: šta učiniti s novcem koji u narednim mjesecima bude veći od iznosa koji smo spomenuli? Naime, proći će nekoliko mjeseci, a na taj se iznos neće dati zekat; ako se davanje zekata na taj iznos ostavi za sljedeću godinu, on će kod čovjeka biti više od godinu dana, što je, dakako, nedopustivo. U tom slučaju morate na taj iznos dati zekat onda kad pregodini, ne čekajući više od toga.


Lakše je, i u tome je veća predostrožnost glede vjere, da postupite prema prvom načinu obračunavanja zekata. A Allah najbolje zna.


   

Odgovor preuzet sa stranice islamqa, pod nadzorom šejha ***[Saliha Munedžida](https://pitajucene.com/search/Muned%C5%BEd%C5%BEid/answers/ "Pretraži odgovore od Saliha Munedžida")***


<https://islamqa.info>


